tomron87/hebrew-wikipedia-sentences-corpus huggingface dataset:
הוא התייתם בצעירותו כשהוריו טבעו בנהר וגדל והתחנך אצל דודו, בילבו בגינס, במעון בג אשר בשדרת בגשוט בהוביטון, כפר בנפה המערבית של הפלך, מקום מושבם העיקרי של ההוביטים בארידור.
לבילבו לא היו ילדים משלו והוא התעתד ואכן הוריש את כל הונו, כולל טבעת קסם, לפרודו.
טבעת זו (המוכרת גם כ"הטבעת האחת") היא חפץ קסום שיצר שר האופל סאורון.
בעזרתה יכול סאורון לשלוט על טבעות כוח אחרות ולהעצים את כוחו עד כדי השתלטות על העולם.
הטבעת ניטלה בעבר מסאורון על ידי איסילדור בן אלנדיל, מלך גונדור בקרב דגורלד, שבו הופל סאורון.
הטבעת אבדה לאיסילדור ונמצאה לאחר 2,500 שנים על ידי הוביט בשם דיאגול, שנרצח על ידי חברו סמיאגול, אותו השחיתה עד כדי הפיכתו ליצור "גולום", במשך 500 שנים, עד שנטשה אותו ונמצאה על ידי בילבו במסעו המתואר בספר ההוביט.
המלחמה המתקרבת לעולם עם חזרתו של סאורון שמה את פרודו בסכנה גדולה מכוחותיו של שר האופל, המנסים להשיג את הטבעת.
בעצתו של גנדלף ברח פרודו יחד עם ידידו ששימש גם כגננו, סמוויז גמג'י, המוכר יותר בשמו המקוצר "סאם".
לאחר מכן חברו אליהם פרגרין טוק (המוכר יותר כ"פיפין") ומריאדוק ברנדיבאק (המוכר כ"מרי"), ולאחר מכן חבר אל ארבעתם, בעיירה ברי השכנה לפלך, הנוטר אראגורן (הידוע בפי זרים בכינוי "הפסען").
במהלך מסעם לריוונדל, בזמן ששהו בפסגת הרוחות, נדקר פרודו על ידי אחד מרפאי הטבעת, עבדיו החזקים והנאמנים ביותר של שר האופל, בפגיון מקולל אשר כמעט הביא אותו להפוך לרפא כמוהם.
לאחר מסע מאומץ ניצל פרודו ממוות אודות לטיפול המסור של האלפים, אליהם הספיקו הוא וידידיו להגיע בזמן.
צלקת הפציעה המקוללת תישאר לו לנצח.
בריוונדל התכנסה מועצה של גדולי העולם שבה מוחלט להקים חבורה נבחרת, המכונה "אחוות הטבעת" שמטרתה השמדת הטבעת על ידי התכתה באש הר האבדון.
בהר זה חישל סאורון את הטבעת האחת, ולכן זה היה המקום היחיד שבו ניתן היה להשמידה.
אלרונד, שליט ריוונדל, קבע שאחוות הטבעת תכלול תשעה חברים.
מלבד פרודו שנקבע כנשא הטבעת, כללה החבורה נציגים של גזעים נוספים העוינים את שר האופל: שלושת ההוביטים סאם, מרי ופיפין; בורומיר המצביא, בנו של עוצר גונדור ואראגורן הנוטר מהדונאדין המייצגים את בני האדם; לגולאס עלף (בן הלילית); גימלי הגמד וגנדלף הקוסם האיסטרי, שגופם הוא גוף אנושי אך רוחם רוח מיאר.
עם יציאת החבורה הוחלט שחבריה ישמרו על פרודו ויגיעו יחד למורדור שבה נמצא הר האבדון.
גנדלף הוביל את החבורה לעבר קאראדראס, ההרים המושלגים, אך הם לא יכלו לעבור שם בגלל קשיי הדרך שהוכפלו על ידי קסם זדוני.
אי לכך, נאלצה החבורה לחפש את דרכה בממלכת הגמדים במוריה.
במוריה גילתה החבורה שממלכת הגמדים הושמדה והותקפו על ידי אורקים ועל ידי באלרוג, שד אש.
החבורה ניסתה לברוח, אך השד השיגם.
גנדלף נאבק בבאלרוג, אך זה הפילו לתהום מוריה וחברי האחווה חשבוהו למת.
ביציאתם ממוריה נכנסו ללות'לוריין - "פרח היהלום" - ממלכתה של גלדריאל גבירת לוריין, ושהו אצלה לזמן מה.
לאחר מכן שטו בסירות האלפים אל החוף המזרחי של נהר האנדואין, אך שם הם נתקלו באורקים.
בעודם נערכים לקרב מול האורקים, בורומיר, שחמד את הטבעת במשך זמן רב, ניסה ליטול אותה בכוח מידי פרודו.
לכן, פרודו הסתלק מהחבורה וסם בעקבותיו, ונאלצו להמשיך לבדם את המסע למורדור.
שאר חברי האחווה נפוצו: בורומיר נהרג בהגינו על מרי ופיפין, וחברי האחווה הנותרים רדפו אחרי האורקים ששבו את מרי ופיפין, על מנת להצילם.
בעוברם את רכסי אמין מואיל פגשו פרודו וסאם את גולום, שהפך למדריכם של ההוביטים בדרכם למורדור.
גולום הובילם דרך הביצות המתות לעבר השער השחור הניצב בקדמת מורדור.
לאחר שהבינו ההוביטים כי המעבר דרך השער יוביל למותם, החליטו לעקוב אחר גולום כדי לעבור במעבר אחר לתוך מורדור: קירית אונגול.
בדרכם למעבר זה הנמצא בעמק מורגול, היה על החבורה לחצות את איתיליה.
באיתיליה פגשו השלושה את פאראמיר שר גונדור, בן העוצר דנתור ואחי בורומיר.
פאראמיר אסר את ההוביטים ואת גולום.
הוא חקר את שני ההוביטים והסיק כי פרודו נושא את טבעת הכוח, אך לא לקח אותה למרות הפיתוי הרב שהיא הציגה.
לאחר שפאראמיר שחררם המשיכו ההוביטים וגולום בדרכם לעמק מורגול.
גולום הורה להם להמשיך במדרגות המתפתלות, ומשם להמשיך למנהרה, בלי ליידע אותם על כך שבתוך המנהרה חיה שילוב, עכבישה ענקית, משום שזמם לקחת את הטבעת מפרודו אחרי ששילוב תהרוג אותו.
שילוב לכדה את פרודו, אך הוכנעה באומץ על ידי סאם.
סאם חשש שפרודו מת, ולכן לקח את הטבעת למשמר והתחבא.
עם בוא האורקים הבין כי פרודו לא מת, ולכן עקב אחרי האורקים בעת שהם נושאים את פרודו למבצרם.
הוא הציל את פרודו ומשם הם המשיכו במסעם להר האבדון.
דרכם להר האבדון נחסמה על ידי אורקים רבים, אולם בשלב זה יצאו חבריו של פרודו בראש צבא גדול ממינאס טירית כדי להסיח את דעתו של סאורון ולרוקן את אדמותיו משומרים.
בבואם להר האבדון לא רצה פרודו להשמיד את הטבעת, טען שהיא שלו וענדה על אצבעו.
גולום, שתקפם מוקדם יותר, צץ בתוך ההר וביתר בנשיכה את אצבעו של פרודו כדי להשיג את הטבעת.
לאחר שהשיג את הטבעת, החל גולום לצהול ונכנס לשיכרון חושים, שבמהלכו מעד ונפל לתוך האש עם הטבעת יחד.
לאחר היתוך הטבעת נהרסה ממלכתו של סאורון וצריח ברד דור קרס.
לאחר השמדת הטבעת חילץ גנדלף, בעזרת עיטי הענק, את ההוביטים מהר האבדון.
פרודו לקח חלק בהכתרת אראגורן, ופנה לריוונדל כדי לבקר את דודו.
אחר ביקורם בריוונדל יצאו ההוביטים וגנדלף בדרכם לברי, ובסמוך לכך נפרדו דרכיהם.
בבואם לפלך נוכחו ההוביטים כי סרומן השליט באזור שלטון פחד.
במהרה עודדו ההוביטים מרד נגדו ומשרתיו האנושיים.
אחר הצלחת המרד נרצח סארומן בידי משרתו גרימה.
פרודו עמל על כתיבת הספר האדום של מחוז המערב.
את ספר זה הותיר פרודו, כמו יתר רכושו, לסאם.
פרודו ובילבו הפליגו מהארץ התיכונה בשנת 3021 לעידן השלישי (היא השנה האחרונה לעידן השלישי) אל ולינור, עם גנדלף, גלדריאל ואלרונד.
פרווה הוא המונח המתייחס לעורם וכסות השיער של חלק מחברי מחלקת היונקים.
המונח מתייחס גם לשם המוצר המעובד שבני אדם מפיקים מהעור והכסות, ומשמש ללבוש, חימום, ריפוד ודיור.
תפקידה של הפרווה אצל היונקים היא לשמש כמבודד ומגן.
שכבת השיער הקרובה אל העור היא לרוב קצרה ורכה ומיועדת לבידוד הגוף מקור.
השכבה החיצונית של הפרווה מורכבת לרוב משערות מגן ארוכות שמיועדת לשמש כרובד הגנה ראשוני של שלמות גוף היונק.
עיבוד פרווה נקרא פרוונות ומקצוע זה בעל ותק רב בהיסטוריה האנושית.
מסחר הפרווה וציד בעלי חיים לשם פרוותן היו ענף כלכלי חשוב בהיסטוריות העולם.
כבר בימי קדם ידוע על שימוש בפרווה כלבוש וכסמל מעמד.
בין השאר ידוע על מנהג הפרעה במצרים העתיקה ללכת עם זנב אריה בחגורתו.
בארץ ישראל פרוות כבש מעובדת שימשה כלבוש נפוץ.
ברומא העתיקה נהגו לוחמים לעטות פרוות של בעלי חיים על מגניהם והנסים שלהם.
רבים מהעמים הנודדים של ימי קדם השתמשו בפרווה כחומר גלם לאוהלים.
גילוי העולם החדש, במקביל לדעיכתו של ציד חיות הפרווה באירופה הובילו לפריחת ציד חיות הפרוות (בעיקר הבונה הקנדי) והסחר בפרוות במהלך המאה ה-16 והמאה ה-17.
במהלך המאה ה-20 החלו להתפתח תנועות למען זכויות בעלי חיים שקראו להפסקת קיומה של תעשיית הפרוות על ידי חרם צרכנים.
במיוחד התפרסמו פעולות שבמסגרתן הפעילים הצטלמו או הפגינו מול חנויות פרווה בעירום, כאשר רק שלט מחאה מכסה את איבריהם האינטימיים.
בפעולות אלה השתתפו גם מפורסמים רבים, ביניהם פמלה אנדרסון ופול מקרטני.
לעיתים פעילים נגד פרוות נקטו גם בדרכים אלימות - תקיפת קוני פרווה והשחתת חנויות המוכרות פרווה.
פעולות אלה הובילו להקטנת הסחר בפרוות.
כמו כן התפתחו אריגי טקסטיל מלאכותיים המדמים את הפרוות הטבעיות.
כיום מתמקד המאבק כנגד תעשיית הפרוות הסינית, שהיא הגדולה מבין תעשיות הפרווה העולמיות, וכוללת שימוש בפרוות כלבים וחתולים.
בבריטניה, צרפת, בלגיה, הולנד, נורווגיה, אוסטריה, צ'כיה, סלובניה, סלובקיה, סרביה, קרואטיה, מקדוניה ובוסניה והרצגובינה התקבלו חוקים לאיסור על משקי פרווה.
בדנמרק נאסרו חוות שועלים לתעשיית הפרווה, ובשוודיה נאסרו חוות שועלים וצ'ינצ'ילות.
ביפן משקי פרווה לא נאסרו, אבל נקבעו תקנות מחמירות לפעילותם, שהביאו בפועל לסגירת כל משקי הפרווה ב-2016. בגרמניה התקבלו תקנות שהובילו הפועל לסגירת משקי הפרוות ב-2019.
במספר מקומות התקבלה גם חקיקה נגד מכירת פרוות.
קליפורניה אסרה ב-2019 על סחר בפרוות, לאחר שעוד קודם לכן הדבר נאסר במספר רשויות מקומיות במדינה, ביניהן לוס אנג'לס וסן פרנסיסקו.
העיר סאו פאולו בברזיל אסרה ב-2015 על ייבוא ומכירת פרוות.
בהודו נאסר ייבוא של פרוות חורפנים, שועלים, צ'ינצ'ילות.
באיחוד האירופי נאסר ייבוא של פרוות כלבים, חתולים וכלבי ים, ובארצות הברית ובאוסטרליה נאסר ייבוא של פרוות כלבים וחתולים.
במרץ 2025 התפרסמה ידיע על פיה "הפרווה חוזרת לאופנה".
בישראל אסור סחר פרוות של חיות בר בתעשיית האופנה החל מיוני 2021.
הצעת חוק בנושא זה הועלתה לראשונה ב-2009 בידי ח"כ רונית תירוש ואושרה בקריאה ראשונה אך ועדת החינוך, התרבות והספורט, עיכבה את המשך החקיקה.
הצעות חוק נוספות בתחום זה הוגשו בשנים הבאות.
הצעות החוק החריגו שימוש בפרווה לצורכי דת ומסורת (עבור קהילות חסידיות יוצאות יהדות מזרח אירופה, המשתמשות בפרווה לייצור כובע השטריימל הנחבש בשבתות ובמועדי ישראל), למחקר מדעי, לחינוך או להוראה, למטרות פיקוח ואכיפה ולצורך העברת ירושה.
במשך השנים, ניסה לובי יצרני הפרווה באירופה וצפון אמריקה להטות חברי כנסת לפעול נגד הצעת החוק, תוך הצגת מידע שקרי לוועדת האתיקה של הכנסת ובעקבות תחקיר שפורסם בתוכנית מבט שני ב-2015, נפתחה ב-2019 חקירה פלילית בנושא.
פַּרְוֶה (ביידיש: פאַרעווע, פאַרעוו), סתמי או כשר למאכלי בשר או חלב, הוא מונח בתחום הכשרות שמשמעו לא חלבי ולא בשרי, כלומר – מאכל או משקה שאינו מכיל רכיבים שמקורם בגוף בהמה, חיה או עוף, ובמקביל אינו מכיל חלב ומוצריו.
משמעות היות המוצר פרווה היא שמותר לאוכלו יחד עם בשר או עם חלב, בלי לעבור על איסור אכילת בשר בחלב.
המילה "פרווה" הושאלה גם כביטוי בעברית המדוברת, במשמעות של "לא לכאן ולא לכאן".
המונח "פרווה" לא היה קיים בספרות ההלכתית עד לדורות האחרונים.
במקום זאת, התייחסו הפוסקים למאכלי פרווה בשמם או השתמשו בדוגמאות כמו ירקות או דגים, או שהשתמשו במונחים דוגמת "לא של בשר ולא של חלב".
השימוש בכלי פרווה לא היה מצוי בעבר, ולכן משתמשים הפוסקים פעמים רבות בדוגמה של 'קדירה חדשה' כאשר הם רוצים לתאר מקרה של כלי שאיננו בשרי או חלבי.
המילה פרווה מקורה ביידיש במילים פאַרעווע ופאַרעוו, וגזרונה אינו ברור.
יש ששיערו שמקורה הראשוני באחת מהשפות הסלאביות.
ועד הלשון העברית כלל את החלופה העברית "סתמי" במילון כלכלת הבית שיצא לאור בשנת תרצ"ח (1938), אך השימוש בו לא נפוץ.
מאכלי פרווה כוללים כל מזון שאין מקורו מן החי, וכן דגים, ביצים ודבש דבורים.
אף חלב אישה (חלב אם) נחשב כפרווה, עם זאת נאסר לבשל או לאכול אותו יחד עם בשר משום מראית עין.
בדומה לכך, חלב שקדים, על אף היותו פרווה, לדעת הרמ"א יש להניח בתוכו חתיכות שקדים כאשר הוא נאכל עם בשר בהמה (שבו איסור בשר בחלב הוא מן התורה), משום מראית העין.
בניגוד למאכלי חלב, אם נפל חלב אם לתוך התבשיל הוא בטל גם בפחות משישים, ואין חובת המתנה בין אכילת בשר ושתייתו.
קיימים כללים הלכתיים באשר למאכלי פרווה שנאפו או התבשלו בכלי בשרי או חלבי.
כללים אלו נקראים נ"ט בר נ"ט.
פרוּדֵנטֶה ז'וזה דֶה מוראיס אֶה בארוֹס (בפורטוגזית: Prudente José de Morais e Barros, 4 באוקטובר 1841 - 3 בדצמבר 1912) היה הנשיא השלישי של רפובליקת ברזיל, והנשיא האזרחי הראשון של הרפובליקה.
כהונתו כנשיא נמשכה מה-15 בנובמבר 1894 ועד 15 בנובמבר 1898. בתקופת נשיאותו התרחשה מלחמת קאנודוס, התקוממות בצפון המדינה אשר דוכאה באכזריות על ידי הצבא.
בנוסף, הוא התמודד עם משבר דיפלומטי ביחסי ברזיל–פורטוגל, שנפתר הודות לויקטוריה, מלכת הממלכה המאוחדת, שעזרה לשני הצדדים להגיע להסכמה ושלום.
פרודנטה דה מוראיס נולד בשנת 1841 בעיר איטו, מחוז סאו פאולו של האימפריה הברזילאית.
אביו היה סוחר בקר אשר בעוד פרודנטה היה בן שנתיים נרצח בידי עבד שמרד נגדו (עבדות בברזיל הייתה קיימת עד לשנת 1888).
לאחר מכן עבר ביחד עם משפחתו לגור בעיר פיראסיקבה (אנ'), הממוקמת במרכז מחוז סאו פאולו.
בשנת 1863 סיים את למודי המשפטים שלו בבירה המחוזית סאו פאולו ושב לפיראסיקבה, שם החל את מעורבותו בפוליטיקה.
בשנת 1865, שנתיים לתוך כהונה כחבר המועצה העירונית, פרודנטה נבחר לראשות העיר פיראסיקבה.
בשנת 1868 התמנה לאחר בחירות לסגן מושל מחוז סאו פאולו מטעם המפלגה הליברלית הברזילאית.
לאחר מכן עזב את המפלגה הליברלית והצטרף בשנת 1876 אל המפלגה הרפובליקנית הפדרלית שקראה לסיום שלטון המונרכיה בראשות פדרו השני, קיסר ברזיל ולהקמת רפובליקה פדרלית.
בשנת 1885 מונה לשנה אחת בלבד לתפקיד חבר מטעם המפלגה הרפובליקנית הפדרלית באספה הכללית (הפרלמנט של האימפריה הברזילאית), שם פעל בעד ביטול העבדות בברזיל.
בשנת 1889, לאחר היחלשות התמיכה של המגזר החקלאי והדתי במונרכיה ותסיסה אזרחית ממושכת, כת צבאית בראשות דאודורו דה פונסקה ביצעה הפיכה צבאית שהדיחה את המונרכיה והקימה של הרפובליקה הברזילאית הראשונה (נודעה לימים בתור הרפובליקה הישנה).
המשטר הצבאי שהוקם בידי הכת הצבאית הביא להפיכת ברזיל לפדרלית.
השלטון הצבאי מינה את פרודנטה למושלה הראשון של מדינת סאו פאולו החדשה.
הוא זכה בבחירות למושב בסנאט הברזילאי באותה שנה והתמודד לנשיאות הרפובליקה הברזילאית כמועמד אזרחי מול מועמדותו הצבאית של דאודורו דה פונסקה אך הובס במהלך הבחירות.
לאחר ניצחון בבחירות הישירות הראשונות לנשיאות ברזיל אל מול אפונסו פנה, פרודנטה נבחר בהצבעה ישירה לרשת את הנשיאות בשנת 1894 מהשליט הצבאי פלוריאנו פיישוטו, שירש את פונסקה דרך קשרים פנימיים בהנהגה הצבאית.
במהלך ממשלתו עמד פרודנטה מול כיבוש האי טרינדה (אנ') על ידי האימפריה הבריטית, פייס את המרד הפדרליסטי בריו גראנדה דו סול והביס בשנת 1897 את קבוצת הבדלנים שפעלו להקים מדינה ריבונית מברזיל בקאנודוס, ופעלו בראשות אנטוניו קונסלהיירו.
הסכסוך שנודע בתור מלחמת קאנודוס טלטל את המדינה והחליש את מעמדו הפוליטי של פרודנטה.
דרך גישור בריטי, פרודנטה הסדיר מחדש את היחסים עם ממלכת פורטוגל לאחר שאלו ניתוקו עם ההפיכה הצבאית שהפילה את המונרכיה הברזילאית במהלך שנת 1889. בשנת 1895 נחתם חוזה ידידות עם האימפריה היפנית שעודד מהגרים יפנים לבוא לברזיל, מדיניות שהביאה לתחילת הקהילה היפנית בברזיל.
בגישור של נשיא ארצות הברית, גרובר קליבלנד, נפתר סכסוך טריטוריאלי בין ברזיל לארגנטינה בעד ברזיל.
בתקופת שלטונו של פרודנטה פרץ משבר כלכלי חריף בברזיל, הראשון מסוגו זה יותר מ-40 שנה.
המשבר הכלכלי נבע מכך שמחסור בפיקוח אחר השקעות חיצוניות (מצב שנועד תחילה כדי לעודד את התעשייה הברזילאית) גרר אחריו שימוש נרחב במטבעות חוץ והחליש את המטבע הברזילאי לכדי אינפלציה.
עם זאת, התעשייה הברזילאית לא הצליחה לעמוד בקצב לנוכח כמות ההשקעות שגדלו בהרבה במהלך תקופת המשטר הצבאי.
משברים אלו וקשיים בריאותיים הובילו לירידתו של פרודנטה מהנשיאות לקראת הבחירות של שנת 1898 והחלפתו בקמפוס סאלס, שקרא לרפורמות כלכליות מרחיקות לכת בברזיל.
לאחר הירידה מהנשיאות יצא פרודנטה מהחיים הפוליטיים ושב לגור בפיראסיקבה עד לפטירתו בשנת 1912. העיר פרזידנטה פרודנטה שבמדינת סאו פאולו נקראה על שמו.
מורשתו של פרודנטה סומלה בעליית החשיבות של מושלי המחוזות ותחילת תקופת "רפובליקת הקפה בחלב", במהלכה הייתה ברזיל נתונה לשליטה כלכלית ומכאן גם פוליטית של אוליגרכים ובני המעמד הגבוהה בסאו פאולו (מדינת יצור הקפה) ומדינת מינאס ז'ראיס (מייצרת החלב), שהיוו את עמוד השדרה של הכלכלה הברזילאית כולה.
פֵּירְווֹיֶה רדיו היא תחנת רדיו ישראלית המשדרת בשפה הרוסית בתדר 89.1FM, באזור המרכז והשפלה.
משדר התחנה נמצא באשדוד, אך אולפני הרדיו נמצאים בבניין של "רדיו לב המדינה" בראשון לציון.
בעלי התחנה הוא דוד בן בסט, שבבעלותו גם תחנת "רדיוס 100FM" ואת "רדיו לב המדינה".
התחנה מתמקדת במוזיקה רוסית ולועזית, ולעיתים אף במוזיקה ישראלית.
בנוסף יש תוכניות אקטואליה ובידור.
בתחנה מושמעים בדרך כלל להיטים, אך גם מוזיקה פחות מוכרת זוכה בו לבמה.
תוכניות של הבי מטאל, מוזיקה אלקטרונית, אולדיס ועוד משודרות בתחנה מדי שבוע.
התחנה החלה לפעול בתדר 89.1FM שהוקצה במקור ל"רדיו לב המדינה" כתדר משני באזור אשדוד (בנוסף לתדר הראשי שלה 91fm).
התחנה החלה לשדר ב-7 באוקטובר 2001 באישור מיוחד הרשות השנייה לטלוויזיה ולרדיו, בתנאי שתשדר רק לאזור אשדוד, כתחנת רדיו אזורית הממומנת מפרסומת.
השם "פרוויה רדיו" - "הרדיו הראשון" נבחר מאחר שהייתה התחנה החוקית הפרטית הראשונה בישראל ששידרה בשפה הרוסית (קדמה לה רק תחנת רק"ע הציבורית של רשות השידור).
התחנה החלה לשדר 8 שעות ביום, בשעות 18:00-10:00 רצף של תוכניות מוזיקה, שיחות עם מאזינים, חיפוש קרובים, וראיונות עם אישים פוליטיים; ומהדורת חדשות ברוסית, שמופקת בתחנה.
במהלך השנים התחנה הציבה משדרים שהגדילו את שטח הקליטה שלה, וגם הגבירה את עוצמת השידורים לתחנת האם "רדיו לב המדינה" מעבר למותר.
בנוסף הציבה משדרים בראש העין באופן שאפשר לה להגדיל את טווח הקליטה מעבר לאזור הזיכיון, ב-2011 הורה לה משרד התקשורת לא לשדר מעבר לאזור הזיכיון שלה.
בעלי התחנה דוד בן בסט התעלם מההוראה, המשיך לשדר ובפועל הפך אותה לתחנת רדיו ארצית הנקלטת מאזור חיפה בצפון עד אשקלון בדרום.
ב-2014 היועצת המשפטית של הרשות השנייה המליצה לסגור את "פירוויה רדיו", מאחר שהפכה לתחנת רדיו ארצית ללא מכרז, ובעקבות עתירה לבג"ץ.
בן בסט הפעיל לחצים כבדים למנוע את הסגירה, יזם שינוי בחוק, שאושר במרץ 2016 ביוזמת חברת הכנסת נאוה בוקר.
דנה קוצ'רובסקי מגישה תוכנית קבועה החל משנת 2018.
פרוואטי (Parvati) היא דמות מהמיתולוגיה ההינדואית.
היא נוצרה כגלגול מחדש של האלה סאטי .
פרוואטי מתוארת כיפה ועדינה ובמסורות אחרות מזוהה עם דורגה וקאלי, ונקראת גם אוּמה ואפרנה.
פרוואטי היא אשתו של שיווה ואמם של גנש וסקאנדה.
גנש נוצר מפרוואטי בלבד כאשר התחככה בחומר לא מוכר ועיצבה את גנש בצלם אנוש שיארח לה לחברה בהיעדרו של שיווה.
כשחזר שיווה וניסה לעבור את גנש, ששמר על הדלת במצוותה של אמו, לא הצליח ועל כן ערף את ראשו של גנש.
פרוואטי דרשה ממנו להחזירו לחיים, וכראש חלופי ניתן לו ראש של פיל.
על שמה של פרוואטי קרוי אזור עמק פרוואטי שבהימאצ'ל פרדש, בצפון הודו.
פרודיג'י הוא דמות בדיונית מוטאנטית המופיעה בחוברות הקומיקס אקס-מן והאוונג'רס הצעירים ביקום מארוול קומיקס.
הדמות הופיעה לראשונה בחוברת New Mutants Vol.2 #4 מאוקטובר 2003 ונוצרה על ידי צמד הכותבים נונזיו דה פיליפיס וכריסטינה ויר והמאייר קרון גראנט.
פרודיג'י הוא האלטר אגו של דייוויד אליין, נער אפרו אמריקאי אינטליגנטי עם שני הורים ואחות שנותרים תומכים גם כאשר מתגלה שהוא מוטנט.
כוחו המוטנטי היה טלפתי, הוא יכול היה לספוג את הכישרון והידע של האנשים הקרובים אליו, אך הידע והכישורים היו נעלמים כאשר הוא התרחק מהאדם שממנו הוא ספג אותם.
כוח זה הקשה עליו מאוד ללמוד כישורים וידע חדשים באופן שיישאר, לכן הוא נאלץ תמיד ללמוד יותר מאחרים.
הוא הובא אל מכון אקסבייר על ידי דניאל מונסטאר והיה חבר בצוות האימון המוטנטים החדשים עד שהוא פורק.
למרות זאת, הוא נשאר בסגל התלמידים של המכון ואף עזר לצוות האקס-מן החדשים במשימות.
בהמשך הוא משיג מחדש את כל הידע והכישורים שהוא אי פעם ספג בזמן שהיה מוטנט, מה שהופך אותו לנכס חיוני לקבוצת האקס-מן.
פרודיג'י היה חיוני בעת אירועי אקס-מן: תסביך משיח - הוא הצליח לתקן את מכשיר איתור המוטנטים סרברה לאחר שהוא התקלקל.
בזכות זה האקס-מן הצליחו למצוא את התינוקת המוטנטית שאותה הם חיפשו.
בעקבות אירועי "אוונג'רס נגד אקס-מן", פרודיג'י היה מריר ופגוע מהמניפולציה של סייקלופס על חברי האקס-מן.
הוא פוגש בטומי שפרד ומאז הצטרף לקבוצת האוונג'רס הצעירים, עד לפירוקה.
פרודיג'י החזיק בעבר בכוח פסיכומימטרי, שאפשר לו לקבל את כל הידע של אנשים בקרבתו.
הידע הזה התפוגג כשהוא התרחק מהם, אבל בהמשך התברר שהוא רק נשכח, וטלפתים יכולים לשחזר אותו (כמו שעשו קוקיות סטפורד לאחר אירועי "בית אם" בתמורה להצלת חייהן) השכחה תוארה על ידי אמה פרוסט כמנגנון הגנה.
נכון לעכשיו, פרודיג'י מחזיק בידע רב הכולל כישורי קולינריה מאביו, אימונים של המוסד מוולברין ושאדוקאט, ידע בתחום המחשבים משאדוקאט, הידע בתחום הקסם של דוקטור סטריינג', יכולת האסטרטגיה של סייקלופס, הידע בתחום הביולוגיה של חיה והיכולות המתמטיות של אייסמן.
פרודוקס הייתה להקת היפ הופ ישראלית מפתח תקווה.
הלהקה כללה את הראפרים רביד "נצ'י נצ'" פלוטניק, שמואל "אריסטו" יוסף ושמשון "צ'יצ'ו" אדמה, והופקה על ידי אייל "שקל" דוידי.
ב-2010 התפרקה הלהקה עקב חילוקי דעות בין חברי הלהקה.
המוזיקה של הלהקה הייתה ידועה בכך שהיא שילבה בין סגנון האולד סקול ראפ לבין מוזיקת הפופ הפרסית.
נצ'י נצ', אריסטו וצ'יצ'ו נפגשו בסוף 2003 (כשהם היו בכיתה ט'), כאשר חבר של נצ'י נצ' סיפר לו שיש שני נערים ממוצא אתיופי בשכונת תקומה בפתח תקווה, שאוהבים כמוהו היפ-הופ אולד-סקול.
השלושה התחילו לשיר ראפ ביחד בצורה חובבנית עם ביטים מוכנים שהורידו מהאינטרנט, ואף השתתפו בערבי "מיקרופון פתוח" במועדון הג'י ספוט.
ב-2008 השלושה הכירו את שקל, שהפיק להם את השירים בצורה מקצועית.
בסוף 2008 הלהקה שחררה את המיקסטייפ הראשון שלה להורדה באינטרנט.
ב-2010 הוציאה הלהקה לאור את אלבומם הראשון, תחיית המתים.
האלבום מוקסס על ידי אורי שוחט, אשר ייעץ מוזיקלית לחברי הלהקה.
חודש לפני צאת האלבום הלהקה התפרקה עקב חילוקי דעות בין חבריה.
בראיון שנערך עם נצ'י נצ', צוין שהלהקה תכננה מראש להקליט אלבום אחד בלבד, ולא תחזור לפעול בעתיד.
למרות הפירוק, חברי הלהקה המשיכו לשתף פעולה בקידום אלבומם הראשון ובהפצתו.
בשנים שלאחר צאת האלבום, נצ'י נצ' והמפיק של ההרכב, שקל יצאו לדרך עצמאית עם אלבומי סולו משלהם.
כמו כן, חברי פרודוקס השתתפו יחד במספר שירים בפרויקטים אחרים.
ב-2015 השתתפו נצ'י נצ' ושמואל יוסף בשיר "בדוגרי" מתוך אלבום הבכורה של בני אסתרקין, "יום אחד כל זה יהיה שלנו".
ב-2016 השתתפו נצ'י נצ' ושמואל יוסף באלבום הבכורה של שקל "רדיו ג'ונאם" בשיר "מתוך הים".
ב-2019 השתתפו נצ'י נצ' (תחת השם רביד פלוטניק), שקל ושמואל יוסף בשיר "עדיין" באלבום השני של המפיק עידו מימון, "זכרונות מהעתיד".
ב-2020 הועלה האלבום היחיד של פרודוקס, "תחיית המתים" לכל שירותי הסטרימינג ברשת.
ב-2021 הוציא אריסטו את הסינגל הראשון שלו, "גיזה".
2008 - פרודוקס - המיקסטייפ
פרווה מלאכותית היא כל חומר העשוי מבד סינתטי המיועד לחקות פרווה, לרוב כחלק מפריט לבוש.
פרווה מלאכותית הוצגה לראשונה בשנת 1929 וניתנת לרכישה החל משנות ה-50. השימוש הנפוץ בפרווה המלאכותית ניתן לזקיפה לארגוני זכויות בעלי חיים ורווחת בעלי חיים, הטוענים כי פרווה מלאכותית היא תחליף לא אכזרי לבגדי פרווה.
פרווה מלאכותית לא משמשת רק לביגוד, אלא גם לבובות ממולאות, אביזרי לבוש, וחפצים בייתים כגון כריות, מיטות ושמיכות.
לעיתים פרווה מלאכותית משמשת גם לעבודות מלאכה, מאחר שניתן לתפור אותה באמצעות מכונת תפירה.
פרווה אמיתית היא לרוב עבה יותר, ודורשת מכונה מיוחדת, תפירה ידנית או מרצע בשביל לתפור אותה.
בצבא הסובייטי וביורשו הצבא הרוסי, "פרוות דג" הוא סלנג לפרווה מלאכותית המשמשת בבגדי חורף ובכובעי האושאנקה הנפוצים במיוחד.
בזמן האחרון, פרווה מלאכותית משמשת יותר ויותר באופנת הנוער, לדוגמה, רשתות החנויות אברקרומבי אנד פיץ' ואמריקן איגל אאוטפיטרס משתמשות בה בשביל כובעי צייד ומעילים.
בהתאם למגמה בעולם האופנה, מעצבים מוכרים כגון ראלף לורן ושאנל מקדמים שימוש בפרווה מלאכותית.
פרווה מלאכותית היא בד ולכן יחסית קל לתפור אותה.
פרווה מלאכותית לא דורשת את ההרבעה והגידול של חיות במשקים תעשייתיים כמו פרווה אמיתית.
פרווה מלאכותית לא דורשת אחסון מיוחד כהגנה מפני נזקי טמפרטורה ועש כמו פרווה אמיתית.
לפרווה מלאכותית אין תכונות בידוד יחד עם אפשרות למעבר מסוים של אוויר ("נשימה") כמו לפרווה טבעית
פרווה המלאכותית עשויה לעיתים מחומרים בעלי זמן התפרקות ארוך במיוחד, כגון סיבים אקריליים המיוצר מפחם, מים ואוויר, שיכול להגיע לעד 1000 שנים.
פרווה מלאכותית לא מונעת מפתיתי שלג להפשיר ולקפוא מחדש על סיבי הפרווה; תכונה שפוגעת בבידוד והופכת את הפרווה לבלתי יעילה בתנאים קיצוניים.
כפי שנחשף על ידי הHSUS, מעילים מסוימים שתויגו כעשויים מפרווה מלאכותית למעשה הכילו פרווה אמיתית.
בארצות הברית, חוקי התיוג בנוגע לפרווה מלאכותית מרשים לא לציין את השימוש בפרווה טבעית בתנאי ששוויה לא עולה על 150$.
סכום זה שווה לפרוותם של שלושים ארנבים, שלושה דביבונים, שלושה שועלים מצויים, שלושה כלבים או דוב אחד.
פּרוֹדרוֹמוֹי הם סוג של פרשים קלים ששירתו ב.
נשקם העיקרי היה רומח קסיסטון, חרבות וכידונים להטלה.
תפקידם היה אופייני לפרשים קלים – סיור לפני הצבא במסעות, חשיפת מארבים וכו'.
שימוש כמשמר אגפי בקרבות גדולים.
לעיתים צורפו לפרשים כבדים להעצמת תנופת ההסתערות.
מיגונם היה דל וכלל בדרך כלל רק קסדה.
פרודים היא קומדיית מצבים ישראלית אשר שודרה בערוץ 2 של הזכיינית רשת החל מ-17 באוקטובר 2015 ועד לסיומה ב-18 בינואר 2016 במשך 13 פרקים.
את הסדרה יצר, כתב וביים, דניאל לפין.
הסדרה מתרכזת בארבעה חברים במשבר גיל הארבעים, שלא מתבגרים ונקלעים לסיטואציות מוזרות.
פתיח הסדרה מלווה בשיר "לא פוגע" של להקת הדורבנים שגם מתנגן במעברי הסצנות בפרקים.
הסדרה מגוללת על סיפורם של ארבעה חברי ילדות במשבר גיל הארבעים, שביום אחד מוצאים את עצמם מחוץ למערכת הזוגית שלהם, ומתחילים חייהם מחדש כפרודים.
הם מנסים להשלים מספר דברים שהפסידו כאשר היו במערכת יחסים כמו שמירה על הכושר, להתחיל עם נשים ומנסים להיות גבריים יותר.
אריאל קליינמן (יוסי מרשק): איש קופירייטר, חולה ניקיון וחסר רגש לחבריו.
אריאל נפרד מאשתו לפני כמה חודשים, באמצע התגרשו.
גר אצל ההורים ואז עובר לדירה חדשה.
במהלך העונה התחיל לצאת עם גלי, קרדיולוגית וחברת ילדות של אחותו.
נדב שרתוק (רון שחר): איש יפה תואר, שומר על הכושר, בעל חברת סטארט-אפ.
בוגד באשתו ומועף מהבית, מנסה לחזור אליה.
בסוף העונה רוצה לחזור לנינה החברה של אשתו אשר איתה בגד ובטעות שולח את ההודעה לשתיהן והן "מחליטות" לעשות איתו שלישייה אך לבסוף הן מכות אותו.
רני פדידה (קובי מימון): עורך דין עסוק, נוירוטי, מתנהג בטיפשות, לרוב לבוש בחליפה.
הוא אהב את אשתו, עד שהיא בגדה בו עם לקוח שלו, שטרוזמן.
בפרק הסיום מתחיל לצאת עם אחת המלצריות במסעדה.
שמואל (שמוליק) ינקו (פיני קידרון): איש מאוד חם ואוהב.
חבר טוב, אוהב לאכול, ואוהב לקנות אוכל לחבריו.
ידוע על פי פרק 3 שיש לו עבודה, אך לא מצוין מהי עבודתו.
בפרק סיום העונה ישנה רמיזה לכך שהוא כבר אינו עובד.
התגרש מאשתו, ומאז גר עם אמו.
לרוב אומר להתרכז באנרגיות חיוביות.
חוזר אל אשתו בפרק הסיום.
רונה (אפרת בוימולד) - פרודתו של נדב, בגד בה והעיפה אותו מהבית.
הילה (שירי גדני) - פרודתו של רני, בגדה בו עם שטרוזמן.
נינה (שירה קצנלנבוגן) - המאהבת של נדב.
אסנת (איילת רובינסון) - פרודתו של אריאל, רוצה לשמור איתו על קשר ולרוב מתנהגת כאילו הם עדיין ביחד.
גלי וינר (רוני הדר) - הייתה חברה טובה של אחות של אריאל בתיכון, נדלקה על אריאל.
טוסטוס הג'ינג'י (עדי אייזנמן) - יריב של החבורה מהבית ספר שמוליק פוגש אותו כשקנה שווארמה.
כשהיו בבית ספר הם שיחקו נגדו משחק כדורסל והפסידו.
כששמוליק פגש אותו הוא קבע איתו משחק חוזר.
דובק (מוני מושונוב) - המורה לספורט בנערותם של החברים, מחפשים אותו כדי שיאמן אותם שינצחו את המשחק החוזר.
מנקה יאכטות במרינה, הם פוגשים אותו שם כשהוא פוגש אותם הוא אומר להם שהוא עשיר ושאחד יאכטות היא שלו לבסוף הם מגלים את האמת.
ביום של המשחק הימר על הקבוצה השנייה שתנצח והחברה התלבטו אם להפסיד את המשחק ולתת לו להרוויח את הכסף שהימר או לנצח את המשחק.
ג'יטה (מיקי קם) - אמו של שמוליק, גרושה, שמוליק גר אצלה.
מדברת עם שמוליק בעברית וברומנית.
הייתה המורה של רני לכימיה בתיכון, היא ורני כל הזמן רבים והיא יורדת עליו ומעירה לו הערות מעליבות כבר מאז התיכון.
רני רצה לבוא ללמוד אצלה כימיה כי החלום שלו היה להיות כימאי והוא רצה להתקבל לתוכנית מחוננים.
בסוף לא התקבל כי לא עבר את המבחן בגלל הערות המעליבות שלה.
מכנה את רני "טרול" כי בתיכון הוא היה שעיר והיה לו אוזניים גדולות ואף גדול.
אמרה לרני בתיכון שהוא טיפש, ושלא יצא ממנו כלום.
שמוליק נועל אותם בחדר כי הוא מנסה להצליח במבחן של קורס קואוצ'ינג, להצגת מקרה ומנסה לפתור את הסכסוך של רני ואמא שלו בזה שהוא נועל אותם והם ינסו לפתור את כל הבעיות בניהם.
לבסוף היא מגלה לרני שהיא כל הזמן רבה איתו כי חיבבה אותו כבר אז מהתיכון והיא אומרת לו גם שהיא התאהבה בו כבר אז.
היא ניסתה לנשק אותו אז הוא ברח ממנה ושבר את הדלת.
חיימוביץ (רוברט הניג) - ועד הבית של הבניין של אריאל.
אריאל, נדב, שמוליק, ורני לא אוהבים לפתוח לו את הדלת.
סמי (רובי מוסקוביץ') - מוכר סנווצים שנקרא "סמי סנוויץ' בר" מסרב למכור לאריאל סנוויץ' מכיוון שאריאל לא הזמין סנוויץ' מראש ויש לו הזמנות שהוא צריך להכין אריאל מזמין סנוויץ' בכמה דרכים והוא מסרב למכור לו עד שייסיים להכין את הזמנות האחרות.
אלי שטרוזמן (יניב ביטון) - הלקוח של רני, שתופס אותו עם אשתו, מה שמוביל לפרידה שלהם, רני שונא אותו.
שופט בית המשפט (אריה צ'רנר) - שופט במשפט של רני ושטרוזמן.
אוהב שווארמה, עצלן, חושב שכולם עובדים אצלו, לא אוהב לשפוט כי זה גוזל ממנו זמן.
באחד הפרקים שפט גם את נדב ואריאל כי חשב שעשו נזק לבלוני גז של הבניין של אריאל.
שירי (נינה קוטלר) - גרושתו של שמוליק, בפרק האחרון חוזרת אליו אחרי שחשב שבאה להזמין אותו לחתונה שלה.
עונהפרקיםשודרה לראשונה (ישראל)הפרק הראשוןהפרק האחרון11317 באוקטובר 201518 בינואר 2016
מספר הפרקשם הפרקתאריך שידור מקורי1אריאל עובר דירה17 באוקטובר 20152נקמת השווארמה21 באוקטובר 20153מחפשים את דובק24 באוקטובר 20154רני מכפיל את המלאי28 באוקטובר 20155מה נסגר עם אריאל?2 בנובמבר 20156אריאל קונה סנדוויץ'9 בנובמבר 20157מלחמה16 בנובמבר 20158משחק הדרבי30 בנובמבר 20159שמוליק מנסה להתאבד7 בדצמבר 201510הקטסטרופה14 בדצמבר 201511המשפט21 בדצמבר 201512המשחק חוזר11 בינואר 201613יום העצמאות18 בינואר 2016
הסדרה החלה את שידוריה ב-17 באוקטובר 2015 בערוץ 2, ושודרה בימי רביעי ושבת לאחר "מהפכה במטבח".
פרק הבכורה הניב רייטינג של 22% אחוזים.
ב-1 בנובמבר הזכייניות, קשת ורשת החליפו ימי שידור, והסדרה עברה לשדר בימי שני לאחר מהפכה במטבח, ולאחר מכן גם אחרי "אבודים".
פרוהר (בפרסית: فروهر) הוא אחד מסמליה של איראן העתיקה והסמל המרכזי של הדת הזורואסטרית.
הסמל, ובעיקר מרכיב הדיסק המכונף שבו, לקוח מתרבויות שכנות כמו סמלו של האל האשורי, תרבות מצרים העתיקה ותרבויות מסופוטמיה.
המילה נהגית בשלוש דרכים שונות: fravahar, foruhar או faravahar.
המקור הראשון מגיע מהמילה הפרסית העתיקה (אווסטית, השפה בה כתובות האווסטות, כתבי הקודש של הדת הזורואסטרית) – fravarane, שפירושה "בחירה" או "אני בוחר".
הבחירה בדת הזורואסטרית היא תמיד בין הטוב והרע, לבחירה זו יש ביטוי נרחב ברכיבי הסמל.
המקור השני מגיע מהמילה fravarti או fravashi שפירושה הוא "שומר הרוח" (guardian spirit).
לפרושי יש תפקיד זהה לתפקידם של המלאכים בנצרות.
לפי האמונה האיראנית הקדומה, כל אדם מורכב משניים או שלושה יסודות:
היסוד הפיזי (שממנו נוצר הגוף) נקרא בפהלווית תן-גוהר.
היסוד הרוחני (שממנו נוצרות הנשמה והנפש) נקרא באווסטית פרושי ובפהלווית פרוהר.
לאנשים גדולים מבחינה פיזית יש גם יסוד שלישי הנקרא חורה – שניתן לתרגמו כהדר או כתפארת.
הסמל בנוי משישה אלמנטים עיקריים:
דמות אנושית גברית – נועדה לסמל את הנשמה האנושית.
יש הגורסים שהזקן הארוך מעיד על בגרות פיזית ומכאן על חוכמה.
יש האומרים שהאיש המופיע במרכזו של הסמל, האוחז בדסקית בידו האחת ובשנייה מחווה אל על, הוא זרתוסטרה ויש החושבים שזהו האל אהורא מזדא, האל האחראי על הטוב והצדק בעולם על פי הדת הזורואסטרית.
עם זאת, בשלבים מאוחרים יותר של התפתחות הדת דחו הזורואסטרים כל צורה אנתרופומורפית של הישויות האלוהיות, ואהורא מזדא בראשן.
כנפיים – זוג כנפיים המורכבות משלוש שורות של נוצות, המסמלות מחשבות טובות, מילים טובות ומעשים טובים.
אלו הם עמודי התווך של הדת הזורואסטרית, ששואפת תמיד לטוב.
נוצות תחתונות – נוצות אלו מייצגות את ההפך מהנוצות בכנפיים: מחשבות רעות, מילים רעות ומעשים רעים.
משלושת אלו על האדם להתרחק ככל האפשר, ולכן הם גם נמצאים בתחתית הסמל.
טבעת/ דיסק – הטבעת שנמצאת במרכז הסמל מסמלת את נצחיות הנשמה, כלומר אין לה התחלה ואין לה סוף.
זהו ביטוי לעקרון העולם הבא בדת הזורואסטרית, לפיו הזורואסטרים מאמינים שהנשמה ממשיכה להתקיים גם לאחר מות האדם.
כפי שצוין לעיל, בגרסאות העתיקות של הסמל ייחסו, בין היתר, את הטבעת או את הדיסק במרכז הסמל לשמש העולה.
נקרא גם "סמל השמש המכונפת" (winged sun symbol, ראו רע (אל))
שתי רצועות בתחתית הסמל – מסמלות את הכוח הטוב אמשא ספנדאן ואת הכוח הרע אהרימן.
הכוח הטוב הוא הרצועה שפונה לאותו הכיוון של פני הדמות, כסמל לשאיפה אל הטוב ואל התקדמות הנשמה לעבר האיחוד הנכסף עם אהורא מזדא.
הכוח הרע הוא הרצועה שנמצאת בכיוון הנגדי, והיא מסמלת את השאיפה להתרחקות מהרוע על כל ביטוייו (מחשבות, מילים ומעשים רעים).
פָּרוֹדְיוֹת לפורים הן פרודיות המיועדות לקריאה בחג הפורים, הנפוצות בגרסאות שונות בקרב היהודים החל מתקופת הראשונים.
הפרודיות מחקות את המקרא, התלמוד, התפילה, הסליחות, הקידוש, זמירות השבת ועוד.
הנושא העיקרי הוא שתיית יין בפורים, שהורחב ל"איסור" שתיית מים ואף ל"בל יראה" על מים.
החוקר אליעזר סגל טען כי דברי התלמוד "המן מן התורה מניין..." הם פרודיה לחג הפורים, ומצביעים על קיומו של לימוד תורה פארודית כבר בתקופת התלמוד.
הפרודיות גררו ביקורת רבנית שהביאה עד לכדי קריאה לשריפת הספרים.
ליל שיכורים הוא פיוט פורימי הנמצא במחזור ויטרי מתחילת המאה ה-13, ונאמר שמחברו הוא מנחם ב"ר אהרן.
הפיוט נכתב כמערבית לליל פורים, ומחקה את המערבית "ליל שימורים" הנאמרת בליל חג הפסח.
יש שקיבלו את הפיוט כפיוט קודש, ואף למדו ממנו הלכה.
לעומת זאת, יש שתמהו איך הוכנס פיוט זה למחזור, ורצו להסיק מכך כי "חלו בו (=במחזור ויטרי) ידי אנשים זדים".
בשנת ה'רע"ג (1513) נדפס ספר חבקבוק הנביא, הפרודיה הראשונה בספרות העברית.
הספר מכיל שלוש פרודיות שונות:
חבקבוק הנביא, פרודיה למקרא, נקראת חבקבוק הנביא כחיקוי לנביא חבקוק המקראי.
בדף השער נכתב: הספר מתאר בעברית מקראית מלחמה בין "בארי" המייצג את המים, ל"כרמי" המייצג את היין.
האלוהים מצווה על הנביא חבקבוק לחזק את כרמי ולצאת למלחמה מול בארי.
הפרודיה מסתיימת בהמלכת כרמי על כל העם והכרתת בארי ואנשיו.
מגילת סתרים: הגרסה הראשונה ל"מסכת פורים".
בפרק הראשון עוסקת המסכת בביאור ל"חבקבוק הנביא", ולאחריו בשני פרקים נוספים בדיני שתיית היין בצורה היתולית.
בסוף שתי הפרודיות הראשונות מופיע קולופון המרמז ככל הנראה על זהות המחבר: .
יש שהבינו כי "הנביא הלבי"א" הוא רבי אליהו בחור, אך השערה זו התבררה כטעות מאחר שקיימים כתבי יד של הפרודיה שנכתבו לפני זמנו.
רבי אליהו בחור כנראה סידר את הדברים לדפוס, וייתכן שהכניס רמז לשמו בקולופון.
חלק מהחוקרים הוכיחו מהמילים "גר-שם" ו"הנביא הלביא" כי המחבר הוא רבי לוי בן גרשום, אך ייתכן כי המילה "גר-שם" רומזת לשמו של המדפיס ולא לשם המחבר.
השערה נוספת היא שהמחבר הוא ליאון די בלנטיש ורימז את שמו במילה "לביא" שפירושה אריה - ליאון בלועזית.
מסכת פורים של רבי קלונימוס בן קלונימוס, המכילה שלושה פרקים.
האמוראים הדוברים במסכת קרויים על שם תכונות רעות: רבי קמצן, רבי עצלן, רבי חמסן, רבי שקרן, וכדומה.
בסיום המסכת מופיעה הבהרה שנועדה כנראה לענות לביקורות שייראו בפרודיה תופעה פסולה הגורמת לביטול תורה:
בסוף הספר הודפס הפיוט ככלות ייני של רבי שלמה אבן גבירול.
מסכת פורים הייתה במהלך הדורות לפרודיה הפורימית הנפוצה ביותר, ובתחילת המאה ה-20 כבר היו לה עשרות גרסאות.
אחת הגרסאות הנפוצות היא תלמוד שיכורים שנדפס בוורשה ה'תר"ץ (1930), בה שמות האמוראים הוחלפו בשמות הקשורים בשתיית יין: רב יינא (תחליף לרב ייבא), רב כדא, רב , רב שתיין וכדומה.
בסוף הספר נדפסה "הגדה לליל שיכורים" כפרודיה להגדה של פסח, וסליחות לפורים.
בחלק מהקהילות נהגו לערוך אשכבה היתולית להמן, כפרודיה לתפילת האשכבה הנהוגה בקהילות אלו על נפטרים.
גם למנהג זה ישנה התנגדות בספרי ההלכה, אך רבים התייחסו אליו בחיוב והוא התקבל בהרבה קהילות.
בדומה למנהג זה יש המפרסמים מודעות אבל על המן.
בנוסף חוברו נוסח כתובה להמן, צוואה של המן ועוד.
הספר "ונהפוך הוא" מאגד את כל הפרודיות לפורים נערך בידי הרב דב גולברגר
מראשוני המתנגדים לפרודיות התורניות היה הרב שמואל אבוהב.
בשו"ת דבר שמואל כתב הרב אבוהב כי האיסור שנאמר בשולחן ערוך על קריאה במחברות עמנואל, קיים גם לגבי מסכת פורים, ונוסף עליו גם איסור חילול השם.
הרב נפתלי כ"ץ ביקש לגזור נידוי על המדפיסים, ושריפה על הספרים.
גם החיד"א כתב כי "עוון חמור מאוד לחבר דברי ליצנות מעין דוגמה למשנה ותלמוד...
וקל וחומר למי שחיבר כמו מקרא - אוי ואבוי".
הרב שלמה קלוגר אסר לקרוא בספריו של יהודה ליב בן-זאב, בין השאר מפני שחיבר סליחות לפורים.
בעקבות הביקורת הקשה היו שניסו לחבר מסכתות פורים נקיות מליצנות וסברו כי עליהן לא יחול האיסור.
גם הרב יעקב ישראל קניבסקי חיבר מסכת פורים כשלמד בישיבת נובהרדוק.
פרודואה באזה היא מכונית סופרמיני המוגדרת מכונית עירונית מתוצרת יצרנית הרכב המלזית Perodua (שם רשמי: Perusahaan Otomobil Kedua Sendirian Berhad) אשר מיוצרת מיולי 2016 ועד היום במלזיה.
ביום הראשון לשיווק דגמי "פרודואה באזה" הוזמנו 5,000 יחידות.
דגמי "פרודואה באזה" מיוצאים ל-מאוריציוס, סינגפור, סרי לנקה, וברוניי.
הגנה בטיחותית הטובה ביותר לילדים ולמבוגרים (2016) (ASEAN NCAP Grand Prix Awards 2016).
המכונית הטובה ביותר לרכב המשפחה של השנה (2016) (Carsifu Editor's Choice Awards 2016).
הישג משמעותי ביותר בעיצוב - מלזיה רכב השנה (2016).
הבחירה של אנשים: מכונית השנה במלזיה (2016).
רכב כניסה של השנה במלזיה (2016).
הטוב ביותר 3 מכוניות העיר של מלזיה (2018) (Aurizn Awards 2018).
פרודואה רוסה הוא מיניוואן מתוצרת יצרנית הרכב המלזית פרודואה אשר יוצר בין השנים 1996–2007.
מיניוואן, 5 מושבים, 7 מושבים.
דגמי "פרודואה רוסה" מבוססים על דגם: "Daihatsu Hijet" .
5 דלתות (דלתות אחוריות - דלתות הזזה).
בלמים: בלמים קדמיים: דיסקים קשיחים, בלמים אחוריים: תוף מוביל ונגרר.
מתליים: חזית - תמוכת מקפרסון (MacPherson Strut) עם בולמי זעזועים טלסקופיים כפולים, חלק אחורי - סרן קשיח עם קפיץ עלה אליפטי למחצה ובולמי זעזועים טלסקופיים.
רדיוס סיבוב מינימלי - 4.2 מטר.
דגמי "פרודואה רוסה" משרתים כניידות משטרה במשטרת מלזיה, ובשרות מכבי האש המלזים.
פרודואה קליסה היא מכונית סופרמיני המוגדרת מכונית עירונית מתוצרת יצרנית הרכב המלזית Perodua (שם רשמי: Perusahaan Otomobil Kedua Sendirian Berhad) אשר יוצרה בין השנים 2000–2007 במלזיה.
דגמי "פרודואה קליסה" התבססו על דגם "Daihatsu Mira" (דור חמישי) מתוצרת דייהטסו היפנית.
רדיוס סבוב מינימלי - 3.94 מטר.
פרודואה ויוה היא מכונית סופרמיני המוגדרת מכונית עירונית מתוצרת יצרנית הרכב המלזית Perodua (שם רשמי: Perusahaan Otomobil Kedua Sendirian Berhad) אשר יוצרה בין השנים 2007–2014.
דגמי "פרודואה ויוה" הוצגו לראשונה ב-10 במאי 2007.
קיבולת מכל דלק - 36 ליטר.
דגם "660" שווק ללא הגה כוח, ללא חלונות חשמל, ללא נעילה מרכזית, וללא רדיו.
דגמי "פרודואה ויוה" יוצאו לסינגפור, סרי לנקה, וברוניי.
פרודואה אקסיה היא מכונית סופרמיני המוגדרת מכונית עירונית מתוצרת יצרנית הרכב המלזית Perodua (שם רשמי: Perusahaan Otomobil Kedua Sendirian Berhad) אשר מיוצרת משנת 2014 ועד היום.
דגם זהה הקרוי דייהטסו אילה עוצב על ידי יצרנית הרכב ה-יפנית דייהטסו ומיוצר על ידי יצרנית הרכב האינדונזית הקרויה Astra Daihatsu Motor , (הקונצרן בשותפות (Joint venture) של "אסטרה -דייהטסו-טויוטה Tsusho ") אשר מיוצר משנת 2012 ועד היום באינדונזיה.
דגם זהה הקרוי "Toyota Agya" משווק על ידי טויוטה באינדונזיה, אמריקה הלטינית, והקריביים.
דגם זהה הקרוי "Toyota Wigo" משווק על ידי טויוטה בפיליפינים, סרי לנקה, וייטנאם וברוניי
דגם "פרודואה אקסיה"מהוצג לראשונה ב-15 בספטמבר 2014.
2 כריות אוויר קדמיות (נהג+נוסע).
חלונות חשמל - בכל הדגמים.
ידיות בדלתות - בצבע הרכב.
מגב (וישר) אחורי - בכל הדגמים מלבד דגם "Standard E".
פרודניק (בפולנית: Prudnik, ; שמה לשעבר בגרמנית: נוישטאדט בשלזיה עילית, Neustadt in Oberschlesien) היא עיר הנמצאת בדרום פולין על גדות הנהר פרודניק.
אוכלוסיית העיר מונה 21,170 תושבים.
קהילת יהודי פרודניק התגוררה בעיר פרודניק, יהודי פרודניק העשירים תרמו רבות לקהילה היהודית ולעיר עצמה.
לאחר השואה הקהילה בפרודניק לא התאוששה.
פרודנסיו סאנצ'ס ארננדס (בספרדית: Prudencio Sánchez Hernández; 1 בספטמבר 1916 – 25 בפברואר 1998), שכונה פרודן, היה כדורגלן ספרדי, ששיחק בעמדת החלוץ.
שיחק במשך רוב הקריירה שלו בריאל מדריד.
פרודן החל את הקריירה שלו בקבוצה סלמנקה, בעונה הראשונה אי פעם של המועדון בליגה הבכירה בספרד, עונת 1934/35. הוא לא שיחק במשך שלוש שנים עקב מלחמת האזרחים בספרד, והוא חזר לשחק בעונת 1939/40, כאשר סלמנקה הייתה בליגה השנייה.
לאחר מכן עבר לשחק באתלטיקו מדריד, עימה זכה בעונת 1940/41 באליפות והוא גם הוכתר כמלך השערים של אותה עונה, עם 33 שערים.
הוא חזר לשחק בסלמנקה, אך לאחר שלא הצליח לקדם את המועדון הוא עבר לשחק בריאל מדריד.
במשך חמש שנים לא הצליח לזכות עם ריאל מדריד באליפות, אם כי הוא זכה עימה פעמיים ברצף בגביע הספרדי, כשהוא כובש בשני הגמרים.
בחצי גמר הגביע של 1943 פרודן כבש שלושער במשחק ההיסטורי בו ריאל מדריד ניצחה 1–11 בקלאסיקו.
הוא סיים את הקריירה שלו בריאל סרגוסה, שם שיחק במשך עונה אחת בליגה השלישית.
פרודינוצרס (שם מדעי: Prodinoceras; מילולית: "לפני קרניים נוראיות") הוא סוג של יונק נכחד בן סדרת הדינוצרטים דמויי-הקרנפים שחיו במהלך הפלאוגן.
סוג זה היה הקדום מכל בני קבוצתו והוא התקיים בסוף הפלאוקן במונגוליה.
הוא הוגדר ב-1929, אך קיבל שמות נרדפים רבים.
הפרודינוצרס היה יונק שהיה חסר את הקרניים הגדולות שעל ראשי קרוביו למשפחה, אם כי הכיל את הניבים המאיימים שלהם, אשר הזכירו ניבי שנחרבים, ולמרות מראם הותאמו לאכילת צמחים בלבד וכנראה שימשו ללחימה או להתגוננות.
הוא הגיע לגובה מטר, לאורך 2.3 מטרים ולמשקל של 400 קילוגרם.
הוא היה בעל מבנה גוף קל יחסית, הדומה ליונקים קדומים מאותה תקופה כמו הפנטולמבדה (אך היה כבד ומגושם בהרבה).
במראהו הוא דמה ביותר לפרובתיופיס (Probathyopsis) מאמריקה הצפונית.
ייתכן שהיה בעל דו-צורתיות זוויגית בהסתמך על מבנה שלדיו.
כמו מינים רבים מהפלאוקן הוא נכחד עם תחילת האאוקן היבשה יותר.
פרודינותריום (שם מדעי: Prodeinotherium; מילולית: "לפני דינותריום") הוא סוג של פילאי נכחד בן למשפחת הדינותריומיים, שחי באמצע תקופת המיוקן שלפני 20.5–15.5 מיליון שנה מזמננו.
הוא חי באפריקה (שם התגלה בקניה ואוגנדה), אך היגר גם לאירופה ואסיה בחלק מהמינים.
המאובנים שלו סווגו ב-1930 וכלולים בו ארבעה מינים:
יונק זה הוא קרובם של הדינותריום ושל הצ'ילגתריום קרוביו למשפחה, אשר התפתחו ממינים פרימיטיביים של פילאים כמו הבריתריים והמריתריום.
הוא הגיע לגודל של פיל אסייתי בגובה 2.5 עד 2.8 מטר ובמשקל 3.1 עד 4.8 טונות.
פיל זה היה בעל חדק קצר יחסית, קצת דומה לחדק טפיר, אך חטים גדולות שצמחו מתחתית הלסת התחתונה שלו ואולי שימשו לחפירת שורשים או לשבירת ענפים.
שאר השיניים היו טוחנות קטנות שנועדו ללעוס צמחייה.
הרגליים היו גבוהות יחסית עם כתפיים חסונות שאולי בלטו כמו דבשת ביזון.
למרות גודלו הוא היה קטן מהדינותריום, אשר חי בסוף המיוקן, בפליוקן ובפליסטוקן.
מבנה השיניים הגדולות שלו הזכיר את חטי הגומפותריום, ובעבר הוא נחשב לשייך למשפחת הגומפותריומיים, אך הופרד.
ככל הנראה הוא חי ביערות והתזונה שלו התבססה על צמחים דו-פסיגיים רכים ולא על ענפים (כמו הגומפותריום) או על עשב (כמו הפילים המודרניים).
פרודואה אלזה (במלזית: Perodua Alza) הוא מיניוואן מתוצרת יצרנית הרכב המלזית פרודואה אשר מיוצרת משנת 2009.
מנוע בנזין מתוצרת טויוטה סדרה "Toyota SZ engine" סוג מנוע "3SZ-VE".
בשנת 2010 נמכרו 41,933 יחידות מדגם ה"פרודואה אלזה".
דגם ה"פרודואה אלזה" דורג במקום החמישי במכירות הכלל ארציות במלזיה.
פרוואן (בפרסית/דארי/פשטו: پروان) הוא אחד מבין 34 מחוזות אפגניסטן.
המחוז הוא מבין הגבוהים והקרים ביותר באפגניסטן והוא ממוקם במרכז רכס הינדו-כוש.
עקב היציבות היחסית של המשטר האפגני במחוז, פליטים רבים מרחבי אפגניסטן עברו והועברו את מחוז פרוואן ואוכלוסייתו משוערת בין 664,500 איש (נכון לרישום משנת 2015) ליותר משני מיליון אזרחים.
שטחו הכולל של המחוז הוא 5,974 קילומטרים רבועים.
בירת המחוז והעיר הכי גדולה היא צ'אריכּאר.
פרוואן הממוקם במרכז הינדו-כוש (מזרח-מרכז אפגניסטן) האסטרטגי הוא אחד המחוזות המפורסמים והנודעים ביותר של אפגניסטן.
המחוז ממוקם 64 ק"מ מצפון לבירת המדינה קאבול.
פרוואן חולק גבולות עם מחוזות מיידאן ורדכ, באמיאן, בגלאן, פנג'שיר, כאפיסא ומחוז הבירה קאבול.
לפרוואן יש שטח של 75,000 דונם אדמה פורייה המבוססת לחקלאות.
החקלאים מייצרים בשפע חיטה, תפוחי אדמה, תירס, שעועית, ענבים ופטל.
המחוז ידוע בייצור ירקות מסוגים שונים הנשלחים לקאבול.
רוב אנשי המחוז מתעסקים בין לבין בגידול משק חי.
לחלק מקהילות החקלאית ישנה מומחיות בייצור רסק עגבניות, ייבוש עגבניות, בצל ופלפלים ובהמשך מכירתם בשוק הפתוח.
פרוואן הוא מחוז עשיר במשאבי טבע.
ישנם מאגרי פחם עצומים ברבים מהעמקים, כמוהם גם מאגרי זהב.
בנפת (יחידה שלטונית) סלנג יש עתודות טבעיות של אבנים מינרליות.
הממשלה החלה בחיפושי עתודות הפחם בעבר; עם זאת, עבודות החפירה נעצרו מסיבה לא ידועה.
סכינים בעבודת יד של פרוואן הם מוצר פופולרי מאוד.
רוב האוכלוסייה מחוברת למקצוע שזירת שטיחים.
אריגת בגדים ועור אחר היא מלאכת היד הבולטת ביותר של פרוואן.
מוצרי הטקסטיל גם הם עוד מלאכת יד חשובה שתורמת לייצור התעשייתי של המדינה.
האוכלוסייה המחוזית מורכבת מקבוצות אתניות של פשטונים, טג'יקים, אוזבקים, קיזילבאשים, קוצ'י, הזארה ועוד.
המקצועות העיקריים הם ייצור חקלאי ובעלי חיים.
רבים מעורבים גם עם ארגונים קטנים ותעשיות.
לפרוואן מעל 1,000 פרויקטים של סיוע מחוזי באזור, בעלויות מתוכננות של מעל 22 מיליון דולר אמריקני.
הדת העיקרית במחוז היא אסלאם סוני ואחריה אסלאם שיעי, רובו פלג אסמאעיליה.
במחוז ישנם 196 מוסדות חינוך ו-30% מכלל האוכלוסייה יודעים אוריינות.
ישנם 2 בתי חולים ו-59 קופות חולים.
ל-28% מהאוכלוסייה יש זמינות לחשמל.
רוב המים זמינים ממי נהר העוברים דרך ערוצים, בארות ומעיינות.
כוחות הטליבאן פעלו בכמה נפות במחוז, משם תכננו תקיפות על הבירה ונמל התעופה של נאט"ו בעיר בגרם, האחרון בשיתוף פעולה עם אל-קאעדה.
LWJ שקל מחצית מהמחוזות שבשליטת הממשלה או לא נקבעו והחצי השני התמודד.
49 תקריות הקשורות למורדים דווחו בתקופת ינואר 2018 - פברואר 2019 (ממוצע של 0.8 תקריות בשבוע).
דוגמאות לתקריות כוללות לחימה בין טליבאן לכוחות הביטחון האפגניים בכמה נפות במחוז בשנת 2018. הטליבאן תקף גם את כוחות הביטחון האפגניים והבינלאומיים בסמוך לבירה קאבול וביצע חסימות דרכים בכל הקשור לבחירות באוקטובר 2018. כוחות אפגניים וזרים ביצעו תקיפות אוויריות וגרמו לאבדות בקרב המורדים ואוכלוסיית האזרחים.
תועדו 41 נפגעים אזרחיים (20 הרוגים ו-21 פצועים) בשנת 2018, המייצגים 6 קורבנות אזרחיים לכל 100,000 תושבים.
מדובר בירידה של 47% בהשוואה לשנת 2017. הגורמים העיקריים לנפגעים אזרחיים היו התנגשויות צבאיות במרכזי אוכלוסין, ואחריהם פיגועי התאבדות מכוונים.
בתקופה שבין 1 בינואר 2018 - 28 בפברואר 2019 נעקרו 84 אנשים ממחוז פרוואן.
באותה תקופה עקרו לתוך מחוז פרוואן 218 אנשים.
השפעה נוספת על האוכלוסייה האזרחית כוללת את סגירת הכביש המהיר פרוואן-באמיאן עקב עימותים בין הטליבאן לכוחות הביטחון האפגניים.
מחוזות אפגניסטן מחולקות ליחידות שלטוניות בשם "נפות", להלן הנפות של מחוז פרוואן ואוכלוסייתן.
פרודנס היוארד הייתה ציירת קנדית, שנודעה בעיקר בזכות ציור הדמויות שלה.
הייתה חברה בקבוצת ביבר הול ומייסדת שותפה של קבוצת הציירים הקנדית.
היוארד נולדה במונטריאול, קוויבק, קנדה למשפחה אמידה.
היא הייתה השישית מבין שמונה ילדים, והתחנכה בבתי ספר פרטיים.
היא גילתה עניין באמנות בגיל צעיר, אולי בעידוד אמה ואחותה דורותי, והחלה לקחת שיעורים בגיל שתים עשרה בבית הספר של אגודה לאמנות במונטריאול אצל ויליאם ברימנר ומוריס קולן.
במהלך מלחמת העולם הראשונה התגוררה היוארד באנגליה, שם שירתו אחיה בצבא הקנדי בזמן שהיא שירתה כמתנדבת בצלב האדום.
כשחזרה לקנדה בסוף המלחמה, המשיכה בציוריה והצטרפה לקבוצת ביבר הול היל.
בשנת 1924 הוצגו עבודותיה בתערוכה ציבורית ראשונה באקדמיה המלכותית לאמנויות בקנדה בטורונטו, אונטריו.
בשנת 1932 הייתה לה תערוכת היחיד הראשונה של היוארד בגלריית סקוט במונטריאול.
היוארד רצתה לשפר את כישוריה, ונסעה לפריז, צרפת, בשנים 1925–1926. במהלך לימודיה באקדמיה קולארוסי, היא פקדה את בית הקפה לה דום במונפרנס, המקום האהוב על סופרים ואמנים מצפון אמריקה והמקום שאליו הגיע הסופר הקנדי מורלי קאלגן עם חבריו ארנסט המינגוויי וסקוט פיצג'רלד.
בעת שהותה בפריז, פגשה את הציירת מאונטריו איזבל מקלפלין והתיידדה איתה, ובחזרתה לקנדה, הצטרפה איתה ועם אמנים אחרים לנסיעות ציור בטבע.
בשנת 1929 הקריירה שלה קיבלה דחיפה משמעותית כאשר הציור שלה, Girl on a Hill, זכה בפרס בתחרות המושל הכללי שאורגנה על ידי הגלריה הלאומית של קנדה.
היא הוזמנה להציג עם קבוצת השבעה ובאמצעותה התיידדה עם אלכסנדר יאנג ג'קסון איתו יצאה לטיולי רישום לאורך נהר סנט לורנס.
היא עשתה מספר ציורי נופים, עם קשר מיוחד לעיירות המזרחיות של קוויבק.
בשנת 1933 הציגה פרודנס היוארד עם קבוצת הציירים הקנדית, אך מאבקה באסתמה ובעיות בריאותיות אחרות האט אותה בסופו של דבר.
[9] תאונת דרכים בשנת 1939 צמצמה את יכולותיה עוד יותר, אך היא עדיין הפיקה דיוקנאות מצטיינים עד שנת 1945, כאשר מצבה הבריאותי התדרדר עד כדי כך שהיא נאלצה לוותר על הציור.
היא נפטרה שנתיים לאחר מכן, בעת שפנתה לטיפול רפואי בלוס אנג'לס, קליפורניה.
אף על פי שהיוארד ציירה גם נופים ודומם, היא הייתה בעיקר ציירת נושאים אנושיים.
כפי שציינה ג'וליה סקלי - היוארד העדיפה את המונח "דמויות" על פני דיוקנאות, ורוב ציוריה הפיגורטיביים הם של נשים אשר מחזירות מבט לצופה לעיתים קרובות, וש"מוצגות באופן ריאליסטי וללא אידיאליזציה לא מציאותית".
" אלה כוללים נושאים בעירום שלעיתים זכו לביקורת בשנות השלושים.
עבודתה הושפעה מסגנון המודרניזם האירופי והיישום שלה של העקרונות והסגנון היו יותר מאשר רשמיים בלבד.
הם סיפקו לה "אוצר מילים ויזואלי דינמי לתאר נשים קנדיות מודרניות בהקשרים כפריים ועירוניים כאחד."
ב־2 ביולי 2010 הנפיק הדואר הקנדי חותמת הנצחה וגיליון מזכרת לכבוד היוארד כחלק מאוסף אמנות קנדה.
ברפואה, פרודרום הוא סימן או סימפטום מוקדם (או קבוצה של סימנים ותסמינים) המצביעים לרוב על הופעת מחלה לפני שמתפתחים סימנים ותסמינים ספציפיים יותר מבחינה אבחונית.
המילה נגזרת מהמילה היוונית prodromos, שפירושה "ריצה מלפנים".
פרודרומים עשויים להיות תסמינים לא ספציפיים או, במקרים בודדים, עשויים להצביע בבירור על מחלה מסוימת, כגון הילה של מיגרנה פרודרומלית.
פרוד היא סדרת טלוויזיה אמריקאית קומית רומנטית שנוצרה ונכתבה על ידי דארן סטאר ו שעלתה לראשונה בנטפליקס ב-29 ביולי 2022.
הסדרה הופיעה ברשימת 10 הסדרות הנצפות ביותר של נטפליקס במקום השישי למשך שבוע אחד.
בינואר 2023, הודיעה נטפליקס שלא תחדש את הסדרה לעונה שנייה.
בפברואר 2023, רשת שואוטיים (בבעלות פרמאונט) הודיעה שתפיק עונה שנייה לסדרה.
בסדרה מככב ניל פטריק האריס בתור מייקל, מתווך נדל"ן במנהטן שנזרק בפתאומיות על ידי בן זוגו מזה 17 שנה, ומוצא עצמו לראשונה מזה זמן רב כרווק הומו שמחפש דרכו בסצנת ההיכרויות.
מייקל מתקשה להתסגל להיות רווק בשנות ה-40 המאוחרות לחייו, כשהוא מגלה שסביבת ההיכרויות הגאה השתנתה מאז שהיה רווק לאחרונה, והוא מבין שכדי לא להיות רווק לנצח, הוא חייב לפעול.
הוושינגטון פוסט והגרדיאן מצאו את התוכנית "שטוחה וחסרת חיים", בעוד הלוס אנג'לס טיימס תיאר אותה כ"בידור מתוק ומבוגר".
שנה פרס קטגוריה מועמד/ת תוצאה הערות 2023 פרסי בחירת מבקרי הטלוויזיה שחקנית משנה הטובה ביותר בסדרה קומית מרשה גיי הארדן Queerties Awards סדרה קומית הטובה ביותר פרוד
פּרוֹדְרוֹמוֹס כְריסְטוֹ פַּאפַּאוואסִילְיו (12 במאי 1919 – 22 בדצמבר 2006) היה קפריסאי-יווני שסייע לאנשי ההעפלה ולפליטי השואה שהוחזקו במחנות בקפריסין.
נעשה סוכן של חברת צים והיה ידיד אישי של רבים מאנשי ההעפלה, חיל הים וצי הסוחר הישראלי.
הקשר של הקפריסאי הפעלתן עם היישוב היהודי בארץ ישראל החל בשנת 1945, כאשר שירת בחטיבה הקפריסאית, בצבא הבריטי, במצרים.
התהדק בימי מאבק ההעפלה העצמאות.
בראשית ימי המדינה נעשה סוכן של צים.
הקשר נמשך עם בנו ממשיכו לאחר מותו.
פאפא נולד ב-15 במאי 1919, וגדל בכפר לימניה, צפונית-מערבית לפמגוסטה.
אביו כריסטוס ואימו פרסקבו פאפַּאוואסִילְיו.
פרודרומוס היה הבן החמישי במשפחה, שהיו בה שתי בנות וארבעה בנים.
בני המשפחה גידלו בשדותיהם, בין השאר, דגנים, ירקות שונים, צאן שסיפק חלב ומוצריו, ותרנגולות.
המשפחה לא הייתה עשירה, אולם חיה בנוחות וברווחה.
המורה בכפר שכנע את אביו של פרודרומוס לשלוח את הבן לבית-ספר תיכון בפמגוסטה.
הדברים התארגנו במסגרת משפחתית: אחיה של האם, שגר בפמגוסטה, "אימץ" את פרודרומוס; הוא התגורר בביתו במשך שנות הלימודים בבית הספר התיכון המסחרי, והמשפחה דאגה לספק מוצרי מזון מן הכפר.
פאפא למד שם מ-1932 עד 1937. דגש מרכזי הושם בבית הספר על לימוד אנגלית, שהיוותה מפתח לקבלת משרה טובה הן במגזר הממשלתי והן הפרטי.
פאפא נעשה חבר בוועד התלמידים ואחר כך גזבר הוועד.
התלמידים הוציאו לאור עיתון משלהם.
בשנות בית הספר החלה מעורבותו בפעילות ציבורית וחברתית, שבה המשיך לאורך כל השנים.
כאן החלו להתגבש גם השקפותיו שלפיהם פעל כל חייו.
המרכזיים שבהם: שיפור מצבם של בני מעמד העובדים, והשאיפה לזכות בעצמאות קפריסין.
עם תום לימודיו, ב־1937, היה אחד ממייסדיה של תנועת האיגודים המקצועיים בקפריסין, שהייתה עדיין לא חוקית בעיני השלטון הקולוניאלי הבריטי.
הוא נבחר לגזבר אחד האיגודים המקצועיים, ואחר כך לנציג כלל האיגודים המקצועיים באזור פמגוסטה, שהתארגנו על מנת להגיש עצומה לשלטונות הבריטיים, ובה בקשה להתיר את פעילותם של האיגודים.
טענתם הייתה שאיגודים אלה חוקיים ופעילים בבריטניה, ואין הגיון לאסור זאת במושבה בריטית בה חלים, מרבית חוקי הממלכה.
פנייתם נשאה פרי עם שליחתו של מומחה בריטי נודע לדיני עבודה, ג'ורג' הול, שפעל בשיתוף האיגודים והשלטון המקומי לניסוח חוק האיגודים המקצועיים של קפריסין.
ב-1938 כבר נרשמו רוב האיגודים המקצועיים בקפריסין באופן חוקי.
במקביל לפעילות הזאת החל פאפא, עם סיום לימודיו, לעבוד בסוכנות המסחרית הגדולה ביותר בפמגוסטה, "האחים גאלאנוס".
החברה שלטה אז בכ־60% מסחר החוץ של קפריסין, בעיקר ביבוא.
העבודה בסוכנות העניקה לפאפא ניסיון מסחרי רב.
הוא התבלט בכשרונותיו והתקדם במהירות, והפך תוך שנים אחדות לבעל תפקיד בכיר בחברה.
ב־1941, כשמלחמת העולם השנייה כבר השתוללה באירופה, נוסדה בקפריסין מפלגת AKEL – מפלגת הפועלים הדמוקרטית.
הייתה זו מפלגה בעלת אוריינטציה סוציאל-דמוקרטית מובהקת, ופאפא מצא שם באופן טבעי את מקומו.
ב-1942, והוא בן 23 בלבד, קיבל פניה מהנציב הבריטי בקפריסין, בראון, שביקש ממנו להיות נציג "מעמד הפועלים" בגוף חדש שהוקם בקפריסין על ידי הבריטים – "המועצה המייעצת".
פאפאוואסיליו דחה את ההצעה במילים אלה:
פנייתו של הנציב מעידה על כך שלמרות גילו הצעיר היה פאפא הכתובת לפניותיהם של רבים ולטיפול בבעיות מתחומים שונים, בעיקר בעניין יחסי עבודה.
אחת הפונות אליו הייתה גברת בשם אידה פרשיץ, בעלת פרדס גדול באזור פמגוסטה.
הייתה זו אחת הפגישות הראשונות של פאפא עם חברי הקהילה היהודית המקומית הקטנה של קפריסין.
היא פנתה אליו, כנציג האיגודים המקצועיים, בתלונה על התנהגותם של פועליה.
גב' פרשיץ עשתה עליו רושם רב, מספר פאפא, בין השאר כיוון שלבשה מכנסיים – תופעה בלתי מוכרת באותם ימים.
הוא נסע עימה לפרדס, ושם דיבר אל הפועלים בלהט ובכוח שכנוע רב, והסביר להם כי על מנת להשיג זכויות ותנאים – עליהם קודם כל למלא את מחויבותם לעבודה.
ב-1943 נערכו בחירות מוניציפליות, בהן נבחר פאפא לחבר מועצת העיר של פמגוסטה.
זמן קצר אחר כך החליטה הוועדה של מפלגת AKEL שעל חברי המפלגה להתגייס לצבא הבריטי על מנת לסייע למאמץ המלחמתי.
מיד לאחר מכן התייצב פאפא על מנת להתגייס לצבא הבריטי.
"עוד רבים מבני גילי התגייסו", הוא מספר; "כולנו היינו אנטי-פשיסטים".
הם התנדבו לצבא מתוך תחושת שליחות עמוקה.
כ-700 איש התנדבו ביום אחד.
לאחר תקופת אימונים קצרה הוצב פאפאוואסיליו במצרים, ביחידה שהשתייכה לחיל ההנדסה המלכותי, ועסקה בין השאר בהפעלת נחתות שנשאו כוחות צבא וציוד מהים לחוף.
בסמוך לבסיס בו שירת היה מחנות צבא שבהם שרתו חיילים יהודים מארץ ישראל.
כאן החל הקשר של פאפא עם היהודים ועם ישראל.
הוא היה אומר: "במדים כולם שווים".